PATVIRTINTA

 Rokiškio pagrindinės mokyklos

 direktoriaus 2016 m. gruodžio 30 d.

 įsakymu Nr. V- 76

**ROKIŠKIO PAGRINDINĖS MOKYKLOS TEIKIAMŲ PASLAUGŲ KAINOS, APMOKĖJIMO, GAUNAMŲ LĖŠŲ APSKAITOS IR PANAUDOJIMO TVARKOS APRAŠAS**

**I. BENDROSIOS NUOSTATOS**

1. Rokiškio pagrindinės mokyklos (toliau – Mokykla) teikiamų paslaugų kainos, apmokėjimo, gaunamų lėšų apskaitymo ir panaudojimo tvarkos aprašas (toliau – Aprašas) reglamentuoja Mokyklos mokyklinio autobuso nuomos kainą, apmokėjimą už mokyklinio autobuso nuomą, gaunamų lėšų apskaitymą ir panaudojimą.

2. Apraše vartojamos pagrindinės sąvokos:

2.1. **mokyklinis autobusas** – savivaldybei nuosavybės teise priklausanti, Mokyklai naudotis ir prireikus, nuomoti perduota autotransporto priemonė;

2.2. **nuomotojas** – Rokiškio pagrindinė mokykla, turinti priskirtą mokyklinį autobusą ir suteikianti to autobuso nuomojimo paslaugą;

2.3. **nuomininkas** – Rokiškio rajono savivaldybės teritorijoje veikianti biudžetinė įstaiga, organizacija, viešoji įstaiga, visuomeninė organizacija besinaudojanti nuomos paslauga.

 3. Aprašas parengtas vadovaujantis Rokiškio rajono savivaldybės tarybos 2016 m. gruodžio 28 d. sprendimu Nr. TS-2019 „Dėl Rokiškio rajono švietimo įstaigų teikiamų paslaugų kainų ir gaunamų lėšų panaudojimo tvarkos patvirtinimo“.

**II. MOKYKLINIO AUTOBUSO NUOMOS KAINA** **IR APMOKĖJIMAS UŽ NUOMĄ**

 4. Nuomos kaina:

 4.1. 0,24 Eur centų už 1 km (transporto eksploatacinės išlaidos);

 4.2. 4,05 Eur už sugaištą 1 valandą kelionėje, išskyrus prastovą nakties metu (nakties metu nuo 22.00 val. iki 6.00 val. prastova neapmokestinama) ;

 5. Apmokėjimas:

 5.1. nuomininkas apmoka mokyklinio autobuso nuomos kainą pagal nuomotojo pateiktą sąskaitą-faktūrą per 5 darbo dienas, nuo sąskaitos-faktūros pateikimo dienos nuomininkui.

**III. GAUNAMŲ LĖŠŲ APSKAITA IR PANAUDOJIMAS**

 6.Visos lėšos, gautos už mokyklinio autobuso nuomą yra Mokyklos specialiųjų programų lėšos, kurios apskaitomos ir naudojamos Lietuvos Respublikos įstatymų bei norminių teisės aktų nustatyta tvarka.

 7. Mokyklos teikiamų paslaugų kainos, apmokėjimo, gaunamų lėšų apskaitymo ir panaudojimo tvarkos aprašas skelbiamas Mokyklos interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_